Nyeste Skilderie af Kiøbenhavn, 1808-08-13
Indenlandske Efterretninger. Under den 28de Junii er udfærdiget følgende: Kongeligt aabent Brev, angaaende Dannebrog-Ordenens Udvidelse. Vi Frederik den Sjette, af Guds Naade Konge til Danmark og Norge, &c. &c. Gjøre vitterligt: Da Vore Fædres Scepter, midt under ef byrdefuld Krig, lagdes i Vor Haand, følte Vi Os styrkede ved Tillid til Forsynet, ved Tanken om den retfærdige Sag Vi havde at forsvare, og ved at skue hen over det Folk Vi vare kaldte til at bestyre. Vi mindedes hvad dette Folk stedse var, og hvad Vi Selv kjendte det at være, troe mod Gud og Konge, sindigt og vindskibeligt i Fred, kjækt i Farer, redebont til at opoffre alt for Fædrelandets Vel og Vi saae med landsfaderlig Glæde, at de kommende Dage ikke mindre end Fortiden, under Krigens Tummel som under Fredens roelige Sysler, maatte blive rige paa hæderlig Daad, paa udmærkede Handlinger, og det danske Monarkies Undersaatter fremdeles lyse blant Europas Slægter ved urokkelig Kiærlighed til Konge og Fødeland. Vi have nærmere seet dette stadfæstet ved mange usvigelige Beviser. - Det blev derfor et af Vore inderligste Ønsker fra den Tid Vi tiltraade Regjeringen, at stifte et Pant paa indbyrdes Hengivenhed mellem Os og dette Vort Folk, til et Vidnesbyrd for Alle, om hvor høit Vi agte, og hvor meget Vi attraae at belønne, sande Fortjenester i enhver Klasse af Statens Borgere. - Overbeviiste om, at den Retskafne, næst Religionens og Moralens Tilskyndelser, anseer Æren som den reneste og ædleste Drivefær til det Gode, og at han, næst en tilfredsstillende Selvbevisthed om at have gavnet, finder værdigst Løn i sin Fyrstes og sine Medborgeres Agtelse, fandt Vi, at Bort landsfaderlige Øiemeed sikkrest kunde opnaaes, ved et udvortes Tegn paa erkjendt Borgerværd. - Vi have dertil valgt det Dannebrogens Kors, der fra Valdemar den Seierriges Tider hædredes i Vort Flag og Banner, og prydede Dannerkongernes trofaste Mænd, som et ridderligt Ordens Tegn. - det Vi derfor give den af Vor Farfaders Oldefader fornyede Dannebrog-Orden en større Udvidelse, ville Vi, overeensstemmende med Hans Hensigt, end mere forhøie Ordenens Glands, ved at udmærke enhver dermed, som i sin Stilling og Virkekreds maatte kjendes værdig til udmærket Hæder. - De særdeles Pligter, som paaligge denne Ordens Medlemmer, foreskrives disse i Ordenens Statuter; Vor allernaadigste Villie i Henseende til dennes nuværende Jndretning i Almindelighed, kundgjøres herved samtlige Vore Undersaatter: Adgang til Dannebrogens Hæderstegn aabnes for enhver af Vore kjære og troe Undersaatter, uden Hensyn til Stand, og Alder. Den erhverves ved udmærkede Fortjenester og Handlinger, saasom ved fortrinlige Beviser paa Tapperhed, Jndsigt og Mandighed hos Krigeren, paa Troeskab, Jndsigt og Nidkjærhed hos Embedsmanden; ved Opoffrelser for Konge, Fædreland og Medborgere, hældig med Anstrængelse forbunden og for Staten gavnlig Udførelse af vanskelige Foretagender, Nationen hædrende Fremskridt, i Videnskaber og Kunster, sindrige Opdagelser, hvorved nye Velstandskilder aabnes for Staten; samt almeennyttige, nye og heldige Anlæg i Landets Agerbrug, Jndustrie og Handel. - Denne Ordens Anliggender skulle, tilligemed Elefant-Ordenens, bestyres ved en Forsamling af Riddere, under Navn af Ordenens Kapitul, i hvilket Vi, som Ordens Herre, Selv ved høitidelige Leiligheder præsidere. Dannebrog-Ordenen inddeles i Fire Klasser, hvis Medlemmer alle, dog med forskjellige Benævnelser, Prærogativer, og Decorationer, ere Riddere, af Dannebrogen. - Enhver Ridder skal have gjennemgaaet Ordenens lavere Klasser, førend han kan optræde i de høiere. Dog forbeholdes Ordens Herren, for særdeles udmærkede Handlinger, med de høiere Klassers Decoration at benaade endog dem, som ikke have gjennemgaaet Ordenens lavere Klasser. - Ridderne af Dannebrog-Ordenens 1ste Klasse kaldes Stor Commandeurer, og ere Medlemmer af Kapitulet. Den gives Prædicatet: Excellence, Rang næst efter Feltmarskalker og General Admiral-Lieutenanter, samt militaire Honeurs, ligemed General-Lieutenanter. – Naar Vi finde for godt at meddele denne Grad af Dannebrog-Ordenen til en Prinds af det Kongelige Huus, eller til en Ridder af Elefanten, som enten forhen er benaadet med Dannebrog-Ordenens andre Grader, eller ikke endnu har været indlemmet i bemeldte Orden, saa er det Vor allernaadigste Villie, at dette dem forlenede Ordenstegn skal ansees som et særdeles Beviis paa Vor Kongelige Naade og Udmærkelse. Stor Commandeurernes Decoration er følgende: De bære Dannebrog Korset, besat med Brillanter, i et hvidt vatret Silkebaand, med røde Kanter, om Halsen, samt Dannebrog Stjernen paa venstre Bryst. - Ridderne af 2den Classe kaldes Storkors. Dertil henhøre alle de som nu ere benaadede med Dannebrog-Ordenen. Deres Rang er øverst i Rangforordningens anden Classe. Dem gives militaire Honneurs, ligemed General-Majorer. - Storkorsenes Decoration er følgende: De bære Dannebrog=Korset i det nu brugelige hvide Ridderbaand, fra høire Skulder til venstre Side, tilligemed Stiernen paa venstre Bryst. Ere de Riddere af Elefanten eller Geistlige, da bæres dette Baand, med tilhørende Kors, om Halsen.